Bakpia punika dhaharan khas saking Yogyakarta.[1][2] Bakpia sajatosipun sanés asli saking Yogyakarta, ananging saking negeri China.[1] Ing negeri asalipun bakpia nggadhahi nama asli Tou Luk Pia ingkang tegesipun roti ingkang isinipun dhaging.[1] Senajan asli saking China, bakpia ingkang wonten ing Yogyakarta isinipun sanès daging, ananging isinipun kacang ijem.[1] Ing taun 1948, wonten kulawarga saking Tionghoa ingkang naminipun Goei Gee Oe nyobi damel bakpia kagem indhustri griyan.[1] Wekdal punika bakpia taksih dèrèng dipunsadè ing toko, ananging dipunsadè kanthi ècèran.[1] Bakpia punika ugi dèrèng dipunwungkus lan dipunparingi label kados sapunika.[1] Wiwit taun 1980 bakpia sampun dipunprodhuksi wonten ing griya lan dipunsadé ing toko-toko.[1][1]